Sydom lipow

Sydom lipow () je 454 m wysoka hora w gmejnje Wołbramecy w sakskej Hornjej Łužicy.

 Přirodne poměry 
Hora přisłuša k sakskemu dźělej Łužiskich horow a jich mesogeochorje Sewjerne hornjołužiske hory. Susodne hory su Goldberg (472 m), Grenzberg (480 m), Mannsberg (464 m), Höllenhübel (451 m) a Steinberg (392 m). Geologisku podłohu twori přewažnje dwubłyšćinkaty granodiorit, w delnich partijach je tež zastupjeny łužiski granodiorit. Najbóle rozšěrjeny typ pódy je podzolna bruna póda a na skłoninach tež wustupuje parabruna póda a pseudoglej. Sewjernje pod horu ćeče rěka Wjazońca. Cyła hórka słuša k přitočnišću Łobja a Sewjerneho morja. Sydom lipow leži w krajinoškitnej kónčinje Hornjołužiske hory.

 Wobchad 
Přez horu wjedźe krajna dróha S 154, kotraž zwjazuje Wołbramecy z Nowym Městom w Sakskej.

 Sydom lipow 
Na wjeršku rosće sydom lipow a w jich srjedźišću steji drjewjany pawiljon. Staroba lipow wadźi so na 200 hač 300 lět. Po tradiciji buchu po kóncu sydomlětneje wójny sadźene abo wot wosadnych knjezow po porodźe sydom synow sadźene. Wobjim lipowych zdónkow bu w lěće 2003 wot 3,16 do 3,88 metrow měrjeny.

 Žórła 

 Literatura 

 Wotkazaj 

 Mapy.com: pućowanska karta, Sydom lipow a wokolina

Kategorija:Hora w Hornjej Łužicy
Kategorija:Hora w Sakskej
Kategorija:Wołbramecy
Kategorija:Hora w Europje
Kategorija:Łužiske hory